Emir Kusturica

Emir KUSTURICA (en serba: Емир Кустурица, Émir Kústurica; 24a de Novembro 1954) estas denaske bosnia serba kinreĝisoro, scenaristo, aktoro, produktoro kaj muzikisto. Li havas ankaŭ francan ŝtatanecon.Emir Kusturica, artist, builder and anti-globalist En serbia.com 

Kusturica estas unu el la plej famaj eŭropaj kinistoj aktivaj ekde la mezo de la 1980-aj jaroj, plej bone konata pro superrealismaj kaj naturalismaj filmoj kiuj montras profundajn simpatiojn por marĝenuloj. Li estis rekonata ankaŭ pro siaj projektoj en Andrićgrad (Andriĉ-urbo). Li konkuris kvinfoje en la Kinfestivalo de Cannes kaj ricevis dufoje la Palme d'Or (pro Otac na službenom putu kaj Podzemlje), kaj la premion al la Plej Bona Reĝisoro pro Dom za vešanje (Cigantempo).

Kusturica ricevis ankaŭ Arĝentan Urson en la Berlina Kinfestivalo pro Arizona Dream, Arĝentan Leonon en la Venecia Kinfestivalo pro Crna mačka, beli mačor (Nigra kato, blanka kato) kaj Arĝentan Leonon pro Plej Bona Unua Verko pro Sjećaš li se Doli Bel? (Ĉu vi memoras Dolly Bell?). Li ankaŭ iĝis Komandanto de la franca Ordre des Arts et des Lettres.

Ekde la mezo de la 2000-aj jaroj, la ĉefa loĝejo de Kusturica estis en Drvengrad, urbo konstruita por lia filmo Život je čudo (Vivo estas miraklo), en la regiono Mokra Gora de Serbio. Li konstruis partojn de historia vilaĝo por la filmo. Li iĝis membro de la Akademio de Sciencoj kaj Artoj de Respublika Srpska ekde la 9a de Novembro 2011. Inter aliaj omaĝoj, Kusturica iĝis Bonvola Ambasadoro de UNICEF en 2002 kaj ok jarojn poste li fariĝis kavaliro de la Legio de Honoro en Francio. Li publikigis membiografion "Smrt je neprovjerena glasina" (“Morto estas neverigita onidiro”) en 2010, sekvita de libro de fikcio, "Sto jada" (“Centoj da problemoj”), en 2013.

Kusturica estas polemikiga reĝisoro pro siaj idearoj pro-Jugoslavoj dum la Jugoslavaj Militoj kaj pro siaj kritikoj al la usona kaj eŭropa modelo de internacia socio. Amiguet, Lluis (2005). Entrevista a Emir Kusturica. La Vanguardia. Konsultita la 30an de januaro 2014. ​

 Filmoj 
 1978 Guernica
 1978 Невјесте долазе
 1980 Бифе Титаник
 1981 Сјећаш ли се Доли Бел, Sjećaš li se Doli Bel? (Ĉu vi memoras Dolly Bell?)
 1985 Отац на службеном путу, Otac na službenom putu
 1988 Дом за вешање, Dom za vešanje (Cigantempo)
 1993 Arizona Dream
 1995 Подземље, Podzemlje
 1998 Црна мачка бели мачор, Crna mačka, beli mačor (Nigra kato, blanka kato)
 2001 Приче супер осмице
 2004 Живот је чудо, Život je čudo (Vivo estas miraklo)
 2007 Завет
 2008 Марадона
 2011 Седам пријатеља Панча Виље и жена са шест прстију
 2014 Разговори са боговима
 2016 На млечном путу
 2018 Ел Пепе, један узвишени живот

 Bibliografio 
 Gocić, Goran (2001). The Cinema of Emir Kusturica: Notes from the Underground. Londono: Wallflower Press. ISBN 978-1-903364-14-7.
 Irodanova, Dina: Emir Kusturica. Londono. British Film Institute 2002.
 Imsirevic, Almir: Based on a Truth Story, Sarajevo, 2007.

 Referencoj 



Kategorio:Serbaj reĝisoroj
Kategorio:Serbaj muzikistoj